Crysencio Summerville

**Crysencio Jilbert Sylverio Cirro Summerville** (født 2001) er en nederlandsk fotballspiller for den engelske klubben .

## Klubbkarriere
### Feyenoord
Summerville ble født i Rotterdam til surinamesiske foreldre og spilte fotball på ungdomsnivå på RVVV Noorderkwartier før han ble signert til Feyenoords treningsakademi i 2008. I mars 2018 signerte han sin første profesjonelle kontrakt med Feyenood; en kontrakt som varte frem til sommeren 2021.

Den 12. desember 2018 ble han sendt på lån til FC Dordrecht ut 2018–19-sesongen. Han fikk sin debut for Dordrecht i Eerste Divisie den 13. januar 2019 mot Den Bosch, hvor han ble byttet inn mot Oussama Zamouri etter 70 minutter. Den 29. januar 2019 fikk han sin første kamp fra start og skåret sitt første mål på profesjonelt nivå etter seks minutter.

I august 2019 ble han sendt til ADO Den Haag på lån. Han spilte sin første kamp for laget den 31. august 2019, i en 1–0 seier over VVV Venlo. Den 26. oktober 2019 skåret han sitt første mål i Eredivise for ADO Den Haag i en 2–0 seier over Vitesse Arnhem, og ble med det den yngste spilleren til å skåre et mål for laget i Eredivise. Han imponerte for laget gjennom lånet, med to mål og tre assists.

Han var tilbake med Feyenoord før 2020–21-sesongen i Eredivise. Den 17. august 2020 rapporterte Voetbal International at han hadde takket nei til en kontraktforlengelse fra laget.

### Leeds United
Den 16. september 2020 signerte Summerville en 3-årig kontrakt med .

Han fikk sin debut i en kamp mot  i Premier League den 17. september 2021 da han ble byttet inn for Raphinha etter 67 minutter.

I august 2022 forlenget Summerville kontrakten med Leeds frem til 2026.

Den 23. oktober 2022 skåret Sumemrville sitt første mål i Premier League da Leeds tapte 3–2 mot  på Elland Road. Den 29. oktober sikret han en 2–1 seier over  etter 89 minutter, som også var lagets første seier på Anfield siden april 2021 og endte Liverpools ubeseirede kamprekke på hjemmebane i Premier League etter 29 kamper. Den 5. november 2022 sikret han igjen en seier med et sent mål da Leeds vant 4–3 hjemme over . Målet han skåret da Leeds tapte 4–3 borte mot  den 12. november sørget for fire mål på fire strake kamper før Premier League tok en pause før VM i fotball. Summerville klarte derimot ikke å skåre i hverken ligaen eller cuppen ut sesongen og ble ofte byttet ut, eller byttet inn for Brenden Aaronson til pause; Leeds United slet med dårlige resultater i denne perioden og endte sesongen med nedrykk til EFL Championship.

Summerville skåret to mål på åtte minutter på Carrow Road da han sikret en sen 3–2 seier den 21. oktober 2023. Det var den første gangen siden mai 2021 at Leeds hadde vunnet tre kamper på rad, og lå da på tredjeplass i Championship. Syv dager senere fulgte han dette opp med to mål til, begge i første halvdel, da Leeds slo  4–1 på hjemmebane. Summerville viste seg igjen å være en viktig spiller for Leeds da han etter en viktig assist til Joël Piroe i en 2–1 seier over  den 11. november 2023 hadde målpoeng i fem kamper på rad. I 2024 hadde Leeds på et punkt 16 strake kamper uten et nederlag hvor Summerville spilte i hver eneste kamp, før de tapte 2–1 mot  i april. Leeds fulgte det opp med kun én seier på seks kamper, mot , hvor Summerville skåret to mål og hadde en assist. Leeds endte sesongen på tredjeplass, og Summerville ble utnevnt Championship Player of the Season og ble inkludert på Championship Team of the Season. I andre runde av semifinalen av opprykkskvalifiseringen skåret Crysencio det siste målet i en 4–0 seier på Elland Road over . Den 25. mai tapte Leeds 0–1 mot  på Wemblay, og garanterte med det nok en sesong i Championship. Summerville endte sesongen med 21 mål og 10 assist på 49 kamper, og var lagets toppskårer.

I løpet av den imponerende 2023–24-sesongen meldte flere av lagene i Premier League interesse for Summerville, inkludert  og .

## Internasjonal karriere
Summerville er født i Nederland og har surinamesisk opphav. Han vant U17-EM i fotball i 2018 for Nederland, hvor han skåret et mål mot Tyskland i gruppespillet og var innbytter i finalen mot Italia.

## Karrierestatistikker

## Utmerkelser
**Nederland G17**
* U17-EM i fotball for menn: 2018

**Individuelt**
*EFL Championship Player of the Month: Oktober 2023
*EFL Championship Team of the Season: 2023–24
*EFL Championship Player of the Season: 2023–24
* Players' Player of the Season: 2023–24

## Referanser


## Eksterne lenker
*